Mõnesid kosmeetikatoodetes sisalduvaid lisaaineid seostatakse vähi, hormonaalsete probleemide, nahaprobleemide ja allergiatega.  Firma Bionsen toel läbi viidud uuringuga leiti, et naised kasutavad tavaliselt kuni 13 toodet, millest enamik sisaldab üle 20 koostisosa, sealhulgas ka lisaaineid. Parfüümid koosnevad keskmiselt 250 koostisosast, mõni aga sisaldab neid isegi 400. Huulepulk sisaldab keskmiselt 33 koostisosa, kehapiim 32,  ripsmetušš 29, kätekreem 11.    Iluprotseduurid on muutunud, varasemate wash-and-go-tüüpi protseduuride asemel kasutatakse nüüd igapäevaselt pruunistavaid kreeme, tehakse regulaarset maniküüri, kantakse kunstripsmeid ja juuksepikendusi. Uued iluvahendid sisaldavad parema tulemuse saavutamiseks ka rohkem kemikaale, mis tähendab, et naiste tervis on ka rohkem ohustatud.    Uuringutega on ka leitud, et kolmandik alla 25aastaseid naisi kasutab regulaarselt tooteid, mis on mõeldud üle  40aastastele, kahjustades nii asjatult oma organismi kangemate, vanemale nahale mõeldud toodetega.